時宰生日詩六首  其三
作者：周紫芝
朝代：宋

paragraphs: 南山一何高，山高亦何有。
上有摩霄松，蒼虬立盤糾。
下有千歲芝，食之令人壽。
挽之爲天樞，循環轉維斗。
紫宸傍七星，坐閲幾晚晝。
帝以殿厥居，山龍垂袞繡。
后皇植巨木，載物見坤厚。
用以摶洪鈞，功乃周宇宙。
才大用固難，德盛功亦懋。
社櫟其何顔，繁柯日滋茂。